Yo! Jobbágy Feri!
Trianon Tagadó Tibi alias 3T!
Népi Jóska, Bakonyi Betyár Sanyi,
Jobbos Tibi,Táltos Bandi!
Zsíros-deszkások - Szevasztok!
Kempingbringások - Szevasztok!
Meg a lemezlovász...(Helló!) a házban!
Szevasztok! Szevasztok!
Várjá', várjá', várjá', várjá'...
Yo, mit kíván a magyar nemzet?
Magyar nemzeti hip-hop rappet!
Mit kíván a magyar nemzet?
Hungaro-pannon-népi-nemzeti magyar rappet! -pet, -pet...
Szevasztok!
(Várjá',várjá',várjá', várjá')
Yo, fülünket sérti, és szívünk nem érti
Hogy rádiónk éjjel mért van tele nyugati zenével,
Nem pedig nyugtató szép magyar rappel?
Javarészt külföldi folyik a médiából
Nem ezért jöttünk ide Levédiából!
Magyaros zenét! Magyar szavakat!
Hazafias rappereket,hip-hop-fiakat!
Szép szöveget, erkölcsi témát!
Ezeréves múlthoz hű magatartást!
Mert pornós, kábítós hip-hop nekünk nem kell,
Neveljünk etikus, hazafias rappel!
Aki erkölcstelent kiad ,és dörzsöli a tenyerét,
nem érdemli meg a magyar rap kenyerét!
Húzd ki magad, mutass példát!
Igazat szólj, és egy ország büszke Rád!
Sapkát ne vond le szemöldökig,
Bő gatyát ne húzd be szeméremig!
Magyar rapper nyílt tekintettel,
Pödört bajusszal, nem szőrzettel!
Magyar rapper bajsza, mint a magyar bika szarva:
Fölfelé áll, nem lekonyul,
körszakállhoz nem hasonul!
Hip-hop...
Hungarian: hip-hop...
Várjá',várjá',várjá', várjá'...
Magyar rapper ne viseljen baseballsapkát,
Mely eltakarja szép magyar homlokát!
Magyar rapper viseljen darutollas föveget,
Magyar nyelven szavaljon szép magyar szöveget!
Legények!Van nekünk Tisza sportcipő,
Nyugati márkát hordja csak a nyugati rappelő!
Ha te aztat mondod gangsta, én aztat mondom betyár,
De a betyár helyett aztat is mondhattam volna, hogy zsivány.
Zsíros hajú suhancok majmolják az obszcén "usás" rappet.
A TV ontja a nyugati szennyet.
Szép magyar hazánkról rap-dalok miért nem születtek?
Mikor vannak szép tájaink:
A végtelen Alföld,
Európában a túzok-madár már csak itt költ,
Gyönyörű Balaton: ez a magyar tenger,
Ezekről szóljatok, a magyar népnek ez kell!
Ez Vazulnak, Koppánynak vére!
Idegenajkú rapperek, félre!
Kun Bélás rapperek, keletre menjetek!
Clintonos rapperek, nyugaton a helyetek!
Ez Vazulnak, Koppánynak vére!
Idegenajkú rapperek, félre!
Kun Bélás rapperek, keletre menjetek!
Clintonos rapperek, nyugaton a helyetek!
Csángó breakesek - Szevasztok!
Székely deszkások - Szevasztok!
Vajdasági falfirkászok - Szevasztok!
Felvidéki zsiványok - Szevasztok!
Hip-hop...
Hungarian: hip-hop...
"Állok a pusztában, gatyám lobog.
Seggem kilóg, gyomrom korog.
Nézek a magosba, gondolok nagyot!
Magyar égre magyar csillagot!
Nyugati szél fú, délibáb ragyog.
Magyar vagyok, szittya vagyok!
Nem vágyok sokra, de egyet akarok:
Magyar nemzeti hip-hopot!
Magyar nemzeti hip-hopot!"
Magyar Nemzeti Hip-Hop-ot!
Magyar - nemzeti - hip-hopot!
Hip-hop...
Magyar - nemzeti - hip-hopot!
Hip-hop...
Magyar - nemzeti - hip-hopot!
Hip-hop...
Magyar - nemzeti - hip-hopot!